**JAVNA ZDRAVSTVENA USTANOVA**

**BANJSKO-REKREATIVNI CENTAR**

**«AQUATERM»**

**OLOVO**

**sa sjedištem u Olovu**

Na osnovu člana 20a. Zakona o radu ( «Službene novine F BiH«, br. 62/16 i 89/18), Uredbe o postupku prijema u radni odnos u javnom sektoru u Zeničko-dobojskom kantonu („Službene novine Ze-do kantona“ broj: 8/19), člana 10. Pravilnika o radu JZU BRC „AQUATERM“ OLOVO, te odluke direktora broj: 01-01/20 od 07.01.2020. godine

**PONIŠTAVA SE JAVNI OGLAS**

objavljen 18.12.2019. godine u „Dnevnom avazu“, web stranici poslodavca, web stranici osnivača i web stranici nadležne službe za zapošljavanje, koji se odnosi na popunu radnog mjesta:

 **Doktor medicine .............................................**1 izvršilac

 iz razloga što niti jedna prijava nije bila potpuna.

Ponovo se raspisuje

**JAVNI OGLAS**

Na osnovu člana 20a. Zakona o radu ( «Službene novine F BiH«, br. 62/16 i 89/18), Uredbe o postupku prijema u radni odnos u javnom sektoru u Zeničko-dobojskom kantonu („Službene novine Ze-do kantona“ broj: 8/19), člana 10. Pravilnika o radu JZU BRC „AQUATERM“ OLOVO, Pravila koja se primjenjuju prilikom zapošljavanja radnika broj: 149-12/19 od 17.12.2019. godine, saglasnosti Upravnog odbora broj: 137-12/19 od 10.12.2019. godine, te odluke direktora broj: 01-01/20 od 07.01.2020. godine

**za prijem u radni odnos**

 **1. Doktor medicine** 1 izvršilac

**I**

status: 1 izvršilac na određeno vrijeme u trajanju od 12 mjeseci

probni rad: 3 mjeseca

kratak opis poslova:

* obavlja pregled (prvi, ponovni) pacijenata,
* utvrđuje potrebu i daje nalog za obavljanje laboratorijskih i drugih dijagnostičkih pretraga i konsultativno-specijalističkih pregleda sa ciljem utvrđivanja konačne dijagnoze i kontrole liječenja,
* propisuje terapiju, prati i kontroliše tok liječenja pacijenata,
* po potrebi pruža prvu i hitnu pomoć,
* vodi propisanu medicinsku dokumentaciju, evidenciju i izvještaje,
* upisuje u zdravstveni karton podatke o bolesti: dijagnoza, šifra i druge bitne podatke, itd.

**Visina osnovne plate: cca 1.718,00 KM**

**Mjesto rada: Olovo**

**Opšti uslovi za traženo radno mjesto:**

1. da je kandidat državljanin BiH stariji od 15 godina
2. da ima opću zdravstvenu sposobnost

 **Posebni uslovi za radno mjesto Doktor medicine:**

-VSS, zanimanje doktor medicine, položen stručni ispit, poznavanje rada na računaru, probni rad 3 mjeseca

**Dokazi koji se dostavljaju uz prijavu na javni oglas:**

* CV
* Diploma o završenoj visokoj stručnoj spremi (VSS-Medicinski fakultet)
* Dokaz o položenom stručnom ispitu
* Dokaz o poznavanju rada na računaru
* Izvod iz matične knjige rođenih
* Uvjerenje o državljanstvu

Nabrojani dokumenti predstavljaju dokaz o ispunjavanju opštih i posebnih uslova predviđenih Pravilnikom o radu za prijem u radni odnos na radno mjesto Doktor medicine u JZU BRC „AQUATERM“ OLOVO.

Postupak izbora kandidata za radna mjesta za koja je kao uslov propisano više ili visoko obrazovanje, zasniva se na razmatranju dostavljene dokumentacije, te održanom pismenom i usmenom stručnom ispitu sa svakim od kandidata.

Kriteriji na osnovu kojih će se vršiti bodovanje kandidata su:

|  |  |  |
| --- | --- | --- |
| **R/b** | **Kriterij** | **Bodovi** |
| 1. | **stipendista ustanove** | 6 |
| 2. | **iskustvo na istim ili sličnim poslovima** |  |
| 2.1 | 0 do 5 godina | 2 |
| 2.2 | 6 do 10 godina | 3 |
| 2.3 | 11 do 15 godina | 4 |
| 2.4 | 16 do 20 godina | 5 |
| 2.5 | 21 godina i više | 6 |
| 3. | **pripadnost braniocima ili članovima njihovih porodica:** |  |
| 3.1 | -član porodice šehida i poginulih boraca | 1 |
| 3.2 | -ratni vojni invalid | 1 |
| 3.3 | -demobilisan borac | 1 |
| 3.4 | -član porodice ratnog vojnog invalida | 1 |
| 3.5 | -član porodice demobilisanog borca | 1 |
| 4. | **usmeni i pismeni stručni ispit (samo za kandidate za radna mjesta sa višim ili visokim obrazovanjem-VŠS i VSS)** | od 0 do 9 bodova  |
| 5. | **intervju sa kandidatom za posao** | od 0 do 9 bodova |

Ukoliko kandidati ispunjavanju neki ili sve kriterije na osnovu kojih će se vršiti bodovanje kandidata, uz gore navedenu obaveznu dokumentaciju dužni su dostaviti dokaz o ispunjavanju konkretnog ili svih kriterija. Dokaz je potvrda, rješenje, uvjerenje ili sličan dokument izdat od strane nadležnog organa (dokaz o radnom iskustvu od prethodnog poslodavca, službe za pitanja branilaca i njihovih porodica i sl.).

Sve dokumente dostaviti u originalu ili ovjerenoj fotokopiji, ne starijoj od 6 mjeseci.

Kandidatima čija prijava na javni oglas ne bude prihvaćena, dostavljena dokumentacija će se vratiti.

Samo izabrani kandidat će biti u obavezi da dostavi ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje se prijavljuje u roku od 15 dana od dana zaprimanja obavještenja o izboru najboljeg kandidata.

Prijave sa potrebnom dokumentacijom kojom se dokazuje ispunjavanje propisanih uslova dostavljaju se putem pošte u zatvorenoj koverti Komisiji za izbor na sljedeću adresu:

**JZU BRC „AQUATERM“ OLOVO**

**ul. Branilaca grada bb**

**71340 O L O V O**

**-Komisiji za izbor-**

**( sa naznakom „NE OTVARAJ-Prijava na javni oglas za radno mjesto „Doktor medicine“)**

Javni oglas ostaje otvoren osam (8) dana od dana posljednjeg objavljivanja.

Neuredne, nepotpune i neblagovremene prijave neće se uzeti u razmatranje.

Poslodavac ima pravo poništiti javni oglas, usljed opravdanog razloga, ukoliko bi isti mogao prouzrokovati veću štetu poslodavcu od njegovog održavanja na snazi.

Dodatne informacije možete dobiti kod Sekretara Ustanove na broj telefona: 032/829-606, Mevla Mešić, dipl. pravnik.

 Direktor:

 Senad Selimović, dr spec. fiz. med. i rehabilitacije